 अमरीका च उंदे वाक्यें ते हावभाव गी दिक्खदे होई एह् निश्कर्श निकलदा ऐ जे ज़रदारी अपने निराकार व्यक्तित्व दे बक्ख अकर्षणें गी अपने उप्पर सौंपे गे पदभार दे प्रतिबंधें गी मलाना चांह्‌दे न।  एह् दोऐ इक दूए दे प्रतिकूल होई सकदे न।  कदें-कदें ओह् दोऐ इक दूए दे प्रतिकूल होई सकदे न।  कदें-कदें ओह् अपने मकसद थमां भटकी जंदे न जि’यां कि संयुक्त राश्ट्र महासभा च जिसलै उ’नेंगी शिश्टमण्डलें दे बाकी प्रमुखें कन्नै सत्र गी सम्बोधित करने आस्तै आक्खेआ गेआ तां उ’नें अपनी सुर्गवासी त्रीमत बेनजीर भुट्टो दा चित्रण पेश करना शुरू करी दित्ता।  उंदे इस असामान्य कम्म ने विश्व स्तर दे मंच उप्पर उंदी पैह्‌ली मजूदगी दे संदर्भ च मीडिया दा ध्यान आकर्शित कीता।  उंदे भाशन उप्पर पाकिस्तान दे मीडिया दे अलावा कुसै ने बी ध्यान नेईं दित्ता।  उत्थै बी देश दे प्रमुख होने दे नाते पाकिस्तान दी वैशविक रूपरेखा व्यक्त करने दे बजाए अपनी यतीम दी छवि पेश करने उप्पर उंदी त्रिक्खी आलोचना कीती गेई ही।  ज़रदारी दे राजनीतिक बरोधी एह्‌दे आस्तै उंदे अभारी होङन।  जेक्कर ओह् अपने विवादास्पद टिप्पणीयें गी स्पश्ट करने आस्तै तबदीलिया नेईं लांदे न तां सत्तारूढ़ पाकिस्तान पीपुल्स नैशनल असैम्बली दे आगामी सत्र च उलंझन च पेई च पेई सकदी ऐ।  इत्थूं तक्कर जे ज़रदारी दे सैह्‌योगी मौलाना फज़ल-उ-रहमान, जेह्‌दे कश्मीर उप्पर संसदीय समिति दे अध्यक्ष बी न, ने बी मंग कीती ऐ जे कश्मीरी मिलिटेंटें दी आतंकवादियें कन्नै बराबरी करने दे अपने ब्यान गी राश्ट्रपति पास्सेआ वापस लैता जा।  कश्मीर घाटी च बी इस ब्यान कन्नै अलगाववादी खेमे च नराजगी पैदा होई ऐ।  हलांके ज़रदारी दे पूर्वाधिकारी परवेज़ मुशर्रफ पास्सेआ बी भारत कन्नै कश्मीर मसले उप्पर नर्म रूख रक्खने उप्पर घाटी च नराजगी झह्‌ल्लनी पेई ही फ्ही बी भारत ते अमरीका दे दबाव दे बावजूद उ’नें कश्मीरी मिलिटेंटें दी बरोबरी आतंकवादियें कन्नै नेईं कीती ही।